CELEX: 62017TN0693
Language: lt
Date: 2017-10-05 00:00:00
Title: Byla T-693/17: 2017 m. spalio 5 d. pareikštas ieškinys byloje García Gómez ir kt. / BPV

22.1.2018   
            
            
               LT
            
            
               Europos Sąjungos oficialusis leidinys
            
            
               C 22/42
            
         2017 m. spalio 5 d. pareikštas ieškinys byloje García Gómez ir kt. / BPV
   
   (Byla T-693/17)
   (2018/C 022/59)
   Proceso kalba: ispanų
   
      Šalys
   
   
      Ieškovai: Abel García Gómez (Torevjecha, Ispanija) ir 2 199 kiti ieškovai, atstovaujami advokatų J. Cremades García, S. Rodríguez Bajón ir M. F. Ruiz Núñez
   
      Atsakovė: Bendra pertvarkymo valdyba
   
      Reikalavimai
   
   Ieškovai Bendrojo Teismo prašo, kad šis:
   
               —
            
            
               laikytų paduotu šį ieškinį dėl panaikinimo ir pripažintų jį pagrįstu;
            
         
               —
            
            
               pripažintų, kad Reglamentas (ES) Nr. 806/2014 yra netaikytinas arba, subsidiariai, pripažintų, kad yra netaikytini minėto Reglamento (ES) Nr. 806/2014 21 straipsnis, 22 straipsnio 2 dalies a punktas, 24 straipsnis, taip pat 18 ir 23 straipsniai;
            
         
               —
            
            
               panaikintų ginčijamą sprendimą BPV/SRB;
            
         
               —
            
            
               priteistų iš BPV/SRB ieškovų naudai žalos, padarytos taikant Sąjungos teisei prieštaraujančias teisės normas, atlyginimą;
            
         
               —
            
            
               Subsidiariai, priteistų iš BPV akcininkų ir kreditorių naudai kompensaciją, laikant ieškovų Banco Popular įvertinimą galutiniu, kaip tai suprantama pagal Reglamentą Nr. 806/2014, atliktą siekiant nustatyti, ar akcininkai ir kreditoriai būtų buvę traktuojami palankiau, jeigu pertvarkomas subjektas būtų inicijavęs įprastą bankroto bylą;
            
         
               —
            
            
               priteistų iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šis ieškinys pateiktas dėl 2017 m. birželio 7 d. Bendros pertvarkymo valdybos sprendimo SRB/EES/2017/08, patvirtinančio Banco Popular Español, S.A. pertvarkymo schemą.
   Ieškinio pagrindai ir pagrindiniai argumentai yra tokie patys, kaip nurodyti byloje T-478/17, Mutualidad de la Abogacía ir Hermandad Nacional de Arquitectos Superiores y Químicos / Bendra pertvarkymo valdyba, byloje T-481/17, Fundación Tatiana Pérez de Guzmán y Bueno ir SFL / Bendra pertvarkymo valdyba, byloje T-482/17, Comercial Vascongada Recalde / Komisija ir Bendra pertvarkymo valdyba, byloje T-483/17, García Suárez ir kt. / Komisija ir Bendra pertvarkymo valdyba, byloje T-484/17, Fidesban ir kt. / Bendra pertvarkymo valdyba, byloje T-497/17, Sánchez del Valle ir Calatrava Real State 2015 / Komisija ir Bendra pertvarkymo valdyba ir byloje T-498/17, Pablo Álvarez de Linera Granda / Komisija ir Bendra pertvarkymo valdyba.